kardosdrur/scandi-wiki huggingface dataset:
Rolf Knudsen

Rolf Kristian Knudsen (født 23. februar 1973 på Nørrebro i København) er en dansk langdistanceløber, som primær begår sig i disciplinerne 10.000 meter/10 km og halvmaraton hvor han er en af Danmarks bedste. 

Knudsen har løbet siden 1996. Han løber nu for Frederiksberg IF men har tidligere løbet for SG Svendborg, Københavns IF og Blovstrød Løverne. 

Knudsen har vundet syv sølv- og to bronzemedaljer ved de danske mesterskaber. 
Han har deltaget i de nordiske mesterskaber på 10.000 meter fire gange; 2000 i Sandefjord (nr.14, 30.36), 2006 i Island (udgik), 2007 i Finland (udgik), 2008 i Roskilde (nr.6, 30.26). Han har også detaget i NM cross 2008 i København, EM cross 2008 i Bruxelles (nr.73).

Ved Eremitageløbet i 2007 blev Knudsen den bedste dansker og fik noteret en mellemtid ved 10 km-mærket på 29.56 min og sluttede i tiden 40.15 min. Han deltager flittigt i danske langdistanceløb og har vundet: Esrum sø løbet, Cityløbet, Degnemoseløbet, Amager jazzløb, Christianshavnermilen, Holmens mil, Vandløbet, Marathon test 1 og 2, Faxe kondiløbet (5K), Team Svendborg løbet, Svendborg natteløb, Faaborg pinseløb, Strandvejsløbet, Friløbet (2007, 2008, 2010), 1.-2.-3.og 5.etape til Etape Bornholm, Rødovreløbet, Ballerupløbet, Ørestadsløbet, Frederiksbergløbet (10K), Skt. Valentin Milen og Griseløbet (10K), Holbæk klassikeren, MINI havneløb, Holger Danske løbet, Arkitekturløbet, DHL-staffetten 2010

Knudsen er uddannet folkeskolelærer var ansat som lærer i næsten ti år inden han begyndte at arbejde i en sportsforretning i København.

Danske mesterskaber 

  2009 Halvmaraton 1.06.36
  2008 5000 meter
  2008 Kort cross 
  2008 Halvmaraton 1.06,31  
  2008 10.000 meter 30.55,7  
  2007 5000 meter 14:45,30  
  2007 Halvmaraton 1.05.45 
  2006 Halvmaraton 1:06.43 
  2006 10km landevej 30.25  
  2002 3000 meter inde 8:31.88  
  1998 3000 meter forhindring 9:22.85

Personlige Rekorder 
 800 meter: 1.56,14 1998
 1.500 meter: 3.53,63 2007
 3.000 meter: 8.17,42 2008
 5.000 meter: 14.19,35 2007
 10.000 meter: 30.26,42 2008
 10 km landevej: 30.20 2007
 Halvmaraton: 1:05.45 2007

Eksterne henvisninger 
 Rolf Knudsens danske mesterskaber og rekorder 
 Statletik-profil

Langdistanceløbere fra Danmark
Atleter fra Københavns IF
Atleter fra SG Svendborg
Atleter fra Blovstrød Løverne
Atleter fra Frederiksberg IF
Lærere fra Danmark
Personer fra København
Bent Christiansen

Bent Christiansen (født 15. oktober 1938 i Hirtshals, død 12. august 2018 i Hjørring), sløjdskoleforstander, seminarierektor og ridder af Dannebrog:

Realeksamen i Hirtshals i 1955 og dernæst sømand i norsk udenrigsfart. Uddannet som maskinarbejder 1956-1960. Studentereksamen 1962. Tog lærereksamen fra Hjørring Seminarium i 1967 og arbejdede fra 1967 til 1986 som lærer i folkeskolen og i ungdomsskolens heldagsundervisning. I årene 1981 til 1986 var Bent Christiansen samtidig fagkonsulent for sløjd i Undervisningsministeriet. 1986-1992 forstander for Dansk Sløjdlærerskole i København. 1992-1998 rektor for Ålborg Seminarium. Fra 1998 på efterløn.

Bent Christiansen har siddet i læseplansudvalget for sløjd; han har siddet i bestyrelsen for Sløjdhøjskolen, og han var en af initiativtagerne til NordFo, hvor han også har været præsidiemedlem. Han var aktiv inden for Dansk Husflid.

I 1999 blev Bent Christiansen udnævnt til æresmedlem af Danmarks Sløjdlærerforening som tak for stor og ihærdig indsats for sløjdfaget.

Ekstern henvisning 
Bent Christiansens private hjemmeside 
Kraks Blå Bog 1993

Sløjd
Skolefolk fra Danmark
Personer i Kraks Blå Bog (afdøde)
Riddere af Dannebrog
Personer fra Hirtshals
Urban-Loritz-Platz

Urban-Loritz-Platz er et anlæg i Wien beliggende i 7. wienerbezirk, Neubau. Området er ca. 3.200 m² stort. Området er opdelt i to dele, hvor den ene er en park, og den anden er tilpasset til fritidsinteresser for børn og unge.

I år 2000 blev parken omanlagt delvist for EU-midler.

Ved Urban-Loritz-Platz ligger bl.a. Wiens hovedbibliotek, en bycykel-holdeplads samt holdepladser for både Wiener Straßenbahn, Wiener U-Bahn og natbusser.

Eksterne henvisninger
 Wien byportal om Urban-Loritz-Platz 

Pladser i Wien
Isthmiske lege

De Isthmiske Lege var en af de fire antikke, græske sportslege. De blev opkaldt efter den smalle langtange, (der hedder isthmus på græsk) nær byen Korinth, som forbinder halvøen Peloponnes med resten af Grækenland. Legene blev opført til ære for havguden Poseidon.

Legene blev afholdt i Korinth hvert andet år, året før og efter afholdelsen af antikkens olympiske lege i Olympia og dermed samme år, som De Nemeiske Lege blev afholdt.

Der blev konkurreret i stort set de samme sportsgrene som ved de andre sportslege (brydning, pankration, kørsel med stridsvogn, m.m.), hvortil kom musiske og poetiske konkurrencer, hvor der findes beviser på. at det var tilladt kvinder at deltage. Romere fik tilladelse til at deltage i legene fra år 228 eller 229 f.Kr..

Sport i Grækenland
Antikken
Hans Kirchhoff

Hans Kirchhoff (født 9. oktober 1933) er en dansk historiker, der var lektor i samtidshistorie ved Københavns Universitet i perioden 1967-2004.

I 1979 skrev han sin doktordisputats Augustoprøret 1943. Samarbejdspolitikkens fald. Et studie i kollaboration og modstand, I-III. Hans bog Samarbejde og modstand under besættelsen – En politisk historie fra 2001 er blevet standardværket om den danske besættelsestids overordnede historie. I 2002 fik han H.O. Lange-prisen for bogen.

Henvisninger 

Historikere fra Danmark
Ansatte ved Københavns Universitet
Faglitterære forfattere fra Danmark
Redaktører fra Danmark
Besættelsestidens historikere
Dansksprogede forfattere fra Danmark
Personer i Kraks Blå Bog
Middelhagen

Middelhagen er en kommune i Landkreis Rügen på øen Rügen i den tyske delstat Mecklenburg-Vorpommern.

Middelhagen ligger ca. 20 km øst for Bergen auf Rügen på halvøen Mönchgut. I syd grænser kommunen til Rügischer Bodden med bugten Having i nord og Hagensche Wiek i syd. Ved Alt-Reddewitz deler den næsten 5 km lange, men kun 500 m brede halvø Reddevitzer Höft de to bugte. Middelhagen ligger i biosfærereservat Südost-Rügen.

Bebyggelser 
 Middelhagen
 Alt Reddevitz
 Lobbe
 Mariendorf
Neuenkirchen (Rügen)

Neuenkirchen er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Neuenkirchen er beliggende 20 km nordvest for Bergen auf Rügen. Den ligger på to halvøer mellem Lebbiner Bodden, Tetzitzer See og Großer Jasmunder Bodden.

Bebyggelser 

Byer i Mecklenburg-Vorpommern
Byer i Kreis Vorpommern-Rügen
Funktionalanalyse

Funktionalanalyse er den gren af matematikken, og specielt af matematisk analyse, der omhandler studiet af vektorrum og operatorer på dem. Historisk har funktionalanalyse rødder i studiet af funktionsrum og i undersøgelsen af bestemte transformationer af funktioner såsom Fouriertransformationen, såvel som i studiet af differential- og integralligninger. Ordet funktional stammer fra variationsregning og er en funktion, hvis argument selv er en funktion. Funktionalanalysens anvendelse tillægges matematikeren og fysikeren Vito Volterra, mens æren for områdets grundlæggelse i høj grad tillægges den polske matematiker Stefan Banach.
Serie B

Serie B er den næstbedste fodboldliga i Italien. Fra sæsonen 2004-2005 bestod den af 22 hold. De to bedst placerede hold ved slutten af sæsonen rykker direkte op til Serie A, mens de fire næste (3.-6.) spiller kvalificering om den sidste plads til oprykning Der er dog en undtagelse, hvis de nr. 3 er mere end 10 point foran nr. 4, vil nr. 3 rykke direkte op, såleds der ikke spillet play-off om den tredje og sidste plads til oprykning. De fire dårligst placerede hold rykker ned i Serie C.

Eksterne henvisninger 
 Serie Bs officielle hjemmeside  
 Serie B Championship officielle hjemmeside  

Fodbold i Italien
Fodboldligaer
Etableret i 1929
Flyttekasse

En flyttekasse er en beholder, der kan rumme ting i forbindelse med flytning. Der findes mange forskellige varianter i forskellige materialer. Blandt de mest almindelige materialer er træ og pap, grundet den lave omkostningspris. Ulemperne ved de ellers smarte papkasser er deres ringe holdbarhed, hvilket især kan blive problematisk under regnvejr. Der findes også flyttekasser i genanvendeligt plastik. Fordelene ved disse flyttekasser er at de er mere holdbare og bæredygtige.

Referencer

Se også 

Beholdere
Genbrug
Klodsmajor

Klodsmajor er et klassisk gammelt familiespil, der i sin simpelhed går ud på at deltagerne på skift trækker en træklods ud af tårnet og placerer den oven på tårnet, således vil tårnet langsomt blive højere og mere skrøbeligt, indtil en klodsmajor kommer til at vælte tårnet.

Et tilsvarende spil går under navnet Jenga (bydefrom af 'kujenga', der på swahili betyder "at bygge") i mange andre lande. Dette er dog uden farvede klodser og har derfor nogle lidt andre udfordringer.

Regler 
Først skal tårnet bygges, hvilket sker ved at der lægges en bund af 3 klodser i de 3 forskellige farver rød, blå og gul. Dernæst skal der placeres 3 klodser på tværs af det første lag og så videre indtil alle klodser er brugt.

Når tårnet er konstrueret skal deltagerne (Dan-spil foreslår op til 6 spillere) skiftes om at slå med en farvet terning. Den pågældende spiller skal nu med én hånd trække eller skubbe en klods i den viste farve og placere klodsen øverst på tårnet. Opfyldningen øverst på tårnet skal stadig lægges 3 og 3, som ved opbygningen, men de gule klodser behøver ikke længere at være placeret i midten.

Spillet forsætter indtil en spiller vælter tårnet, og de andre modspillere skal nu højt råbe KLODSMAJOR.

Taktik 
Selvom klodsmajor mest af alt handler om almen fingersnilde, koncentration og vilje, er der også andre matematiske aspekter i spillet. Det gælder tit om at have øje for balancepunktet i tårnet før man trækker klodserne ud og når klodserne skal placeres.
Desuden bør man være opmærksom på at klodserne har forskellig størrelse, og således vil nogle brikker ofte sidde godt faste, mens andre let kan skubbes ud.

Spil og lege
John Foxe

John Foxe (født 1517, død 8. april 1587) var en engelsk protestantisk martyrolog. Han er specielt kendt for bogen "Foxe's Book of Martyrs".

Eksterne henvisninger 

Teologer fra Storbritannien
Mads Lange

Mads Lange har flere betydninger:

 Mads Johansen Lange – dansk handelsmand også kaldet kongen af Bali.
 Mads Lange (redaktør) – dansk redaktør, søn af Ole Lange.

Se også 
 Lange (flertydig)
Ibrahim af Johor

Almarhum Sultan Sir Ibrahim Iskandar Al-Masyhur ibni Almarhum Sultan Sir Abu Bakar GCMG, GBE, (17. september 1873 – 8. maj 1959) var den anden sultan af det moderne Johor i Malaysia fra 1895 til sin død. Han var kendt som en af de rigeste mænd i verden i sin regeringstid.

Ibrahim var søn af Sultan Abu Bakar og dennes anden hustru Cecilia Lange, datter af den danske handelsmand Mads Johansen Lange. Ibrahims oldesøn, Ibrahim Ismail, er Johors nuværende sultan.

Eksterne kilder/henvisninger 
 Mads Lange fra Bali og hans efterslægt sultanerne af Johor af Paul Andresen, Odense Universitetsforlag 1992. 
 Glasgow girl and the Sultan of Johore 
 http://www.4dw.royalark/johor12 

Regenter af Malaysia
Sultaner af Johor
Rumæniens premierministre

Fyrstendømmene Valakiet og Moldavien forenes til at danne Rumænien i 1862.

Fyrstendømmet Rumænien (1862-1881) 
 Barbu Catargiu (1862)
 Apostol Arsache (1862)
 Nicolae Crețulescu, 1. gang (1862-63)
 Mihail Kogălniceanu (1863-65)
 Nicolae Crețulescu, 2. gang (1865-66)
 Lascăr Catargiu, 1. gang (1866)
 Constantin Alexandru Rosetti (15-16. juli 1866)
 Prins Ion Ghica, 1. gang (1866-67)
 Nicolae Crețulescu, 3. gang (1867)
 Ştefan Golescu (1867-68)
 Nicolae Constantin Golescu (1868)
 Ion C. Brătianu, 1. gang (1868)
 Prins Dimitrie Ghica (1868-70)
 Alexandru Constantin Golescu (1870)
 Manolache Costache Epureanu, 1. gang (1870)
 Prins Ion Ghica, 2. gang (1870-71)
 Lascăr Catargiu, 2. gang (1871-76)
 Emanoil Ion Florescu, 1. gang (1876)
 Manolache Costache Florescu, 2. gang (1876)
 Ion C. Brătianu, 2. gang (1876-81)

Kongeriget Rumænien (1881-1918) 
 Dimitrie Brătianu (1881)
 Ion C. Brătianu, 3. gang (1881-88)
 Teodor Rosetti (1888-89)
 Lascăr Catargiu, 3. gang (1889-91)
 Emanoil Ion Florescu (1891)
 Lascăr Catargiu, 4. gang (1891-95)
 Dimitrie Alexandru Sturdza, 1. gang (1895-96)
 Petre S. Aurelian (1896-97)
 Dimitrie Alexandru Sturdza, 2. gang (1897-99)
 Prins Gheorghe Grigore Cantacuzino, 1. gang (1899-00)
 Petre C. Carp, 1. gang (1900-01)
 Dimitrie Alexandru Sturdza, 3. gang (1901-06)
 Prins Gheorghe Grigore Cantacuzino, 2. gang (1906-07)
 Dimitrie Alexandru Sturdza, 4. gang (1907-09)
 Ion I. C. Brătianu, 1. gang (1909-11)
 Petre C. Carp, 2. gang (1911-12)
 Titu Liviu Maiorescu (1912-14)
 Ion I. C. Brătianu, 2. gang (1914-18)

Kongeriget fra 1. verdenskrig (1918-1945) 
 Alexandru Averescu, 1. gang (1918)
 Alexandru Marghiloman (1918)
 Constantin Coandă (1918)
 Ion I. C. Brătianu, 3. gang (1918-19)
 Artur Văitoianu (1919)
 Alexandru Vaida-Voevod, 1. gang (1919-20)
 Alexandru Averescu, 2. gang (1920-21)
 Dumitru Take Ionescu (1921-22)
 Ion I. C. Brătianu, 4. gang (1922-26)
 Alexandru Averescu, 3. gang (1926-27)
 Prins Barbu Ştirbey (1927)
 Ion I. C. Brătianu 5. gang (1927)
 Vintilă Brătianu (1927-28)
 Iuliu Maniu, 1. gang (1928-30)
 Gheorghe G. Mironescu (1930)
 Iuliu Maniu, 2. gang (1930)
 Gheorghe G. Mironescu, 2. gang (1930-31)
 Nicolae Iorga (1931-32)
 Alexandru Vaida-Voevod, 2. gang (1932)
 Iuliu Maniu, 3. gang (1932-33)
 Alexandru Vaida-Voevod, 3. gang (1933)
 Ion Duca (1933)
 Constantin Angelescu (1933-34)
 Gheorghe Tătărescu (1934-37)
 Octavian Goga (1937-38)
 Miron Cristea (1938-39)
 Armand Călinescu (1939)
 Gheorghe Argeşanu (1939, kun én uge)
 Constantin Argetoianu (1939)
 Gheorghe Tătărescu, 2. gang (1939-40)
 Ion Gigurtu (1940)
 Ion Antonescu (1940-44)
 Constantin Sănătescu (1944)
 Nicolae Rădescu (1944-45)

Folkerepublikken Rumænien (1945-89) 

 Petru Groza (1945-52)
 Gheorghe Gheorghiu-Dej (1952-55)
 Chivu Stoica (1955-61)
 Ion Gheorghe Maurer (1961-74)
 Manea Mănescu (1974-79)
 Ilie Verdeţ (1979-82)
 Constantin Dăscălescu (1982-89)

Premierministre siden Ceaușescus Fald (1989- ) 

Noter:

Se også 

 Rumæniens konger
 Rumæniens præsidenter

Kilder og henvisninger
 

Premierministre
Lister over regeringsledere
Rumæniens præsidenter

Rumænien var et monarki indtil 1947. Siden har Rumæniens præsident været landets statsoverhovede. De enkelte præsidenter har været:

Under Folke- og Socialistiske Republik Rumænien
 Interim Udvalg af Mihail Sadoveanu, Constantin Parhon, Ştefan Voitec, Ion Niculi, Gheorge Stere (30 dec. 1947 – 13 april 1948)
 Constantin Parhon (13. april 1948 – 12. juni 1952)
 Petru Groza (12. juni 1952 – 7. januar 1958)
 Interim: Mihail Sadoveanu og Anton Moisescu (7. januar 1958 – 11. januar 1958)
 Ion Gheorghe Maurer (11. januar 1958 – 21. marts 1961)
 Gheorghe Gheorghiu-Dej (21. marts 1961 – 19. marts 1965)
 Interim: Ion Gheorghe Maurer, Ştefan Voitec og Avram Bunaciu (19. marts 1965 – 24. marts 1965)
 Chivu Stoica (24. marts 1965 – 9. december 1967)
 Nicolae Ceauşescu (9. december 1967 – 22. december 1989)
 Interim: (22. december 1989 – 26. december 1989)
Rumænien (siden 1989)
 Ion Iliescu (26. december 1989 – 29. november 1996)
 Emil Constantinescu (29. november 1996 – 20. december 2000)
 Ion Iliescu (20. december 2000 – 20. december 2004)
 Traian Băsescu (20. december 2004- 16. november 2014)
 Klaus Iohannis (16. november 2014 -)

Officiel titel 
 Fra 1948 til 1961 var den officielle titel "Formand af den Store Forsamlings Præsidium".
 Fra 1961 til 1974 var den officielle titel "Præsident af Statsrådet".
 Siden 1974 er titelen "Præsident af Rumænien".

Se også 
 Rumæniens præsidentvalg 1996
 Rumæniens præsidentvalg 2000
 Rumæniens præsidentvalg 2004
 Rumæniens konger
 Rumæniens premierministre

Noter 

 
Præsidenter
Lister over præsidenter
Sussex

Sussex var et grevskab i det sydlige England. Det blev delt i West Sussex og East Sussex i 1888.

Eksterne henvisninger
Sapporo

er en by på øen Hokkaido i Japan. Den er hovedstad i præfekturet Hokkaido, landets nordligste. Med et indbyggertal på  indbyggere er den Japans femtestørste by hvad angår befolkningstal, og arealmæssigt landets tredjestørste.

I 1972 fandt de olympiske vinterlege sted i byen. Hvert år bliver Sapporo Snow Festival afholdt i byen med over 2 millioner besøgende fra hele verden. 

Sapporo er et af de mest populære turistmål i Japan, og i 2006 var besøgstallet over 14 millioner. Mange af turisterne kommer ikke kun på grund af byen, men også for at udforske hele øen Hokkaido med dens vildmarker og fjerntliggende områder.

Universitet 
 Hokkaido University , 北海道大学
 Hokkaido University of Education , 北海道教育大学
 Sapporo City University, 北海道市立大学
 Sapporo Medical University, 札幌医科大学

Referencer

Eksterne henvisninger
Losing My Touch

"Losing My Touch" blev skrevet af Mick Jagger og Keith Richards til bandet The Rolling Stones opsamlingsalbum Forty Licks, og er sammen med tre andre sange helt nye numre blandt de 36 gamle sange på albummet. 

På dette nummer sang Richards og spillede sammen med Ron Wood guitarerne. Trommer og bass blev spillet af henholdsvis Charlie Watts og Darryl Jones. Chuck Leavell spillede sangens keyboard .

Eksterne henvisninger 

Tekst og info om ”Losing My Touch”
Hør The Roling Stones ”Losing My Touch”

Fodnote 

Rolling Stones-sange
Jacob B. Winsløw

Jacob Benignus Winsløw, også kendt som Jacques-Bénigne Winslow (født 1669 i Odense – død i 1760 i Paris) var en dansk-fransk anatom.

Han var den ældste af 13 børn. Faderen, Peder Jakopsen Winsløw, var præst i Vor Frue Kirke i Odense. Navnet Winsløw stammer fra den skånske by af samme navn, hvor faderen var født. Jacob Winsløw blev student fra Odense Latinskole og begyndte senere at læse teologi ved Københavns Universitet, men her fik han imidlertid hurtigt smag for naturvidenskab i stedet.

Hans redegørelse for menneskekroppens struktur var banebrydende inden for deskriptiv anatomi, idet han holdt sig til en nøgtern beskrivelse og ikke baserede sig på hypotetiske teorier. Desuden refererede han ikke til tidligere anatomers værker. Samtidig bidrog William Cheselden i London, Alexander Monro Primus i Edinburgh og Bernhard Siegfried Albinus i Leiden med deres værker til at gøre anatomien til en mere deskriptiv videnskab. 

Winsløw blev uddannet hos Oluf Borch i 1691-1695 og fik sin bachelor i 1693. Han arbejdede under Københavns bedste kirurg, Johannes de Buchwald og senere under Thomas Bartholin. Winsløw fik et kongeligt stipendium i 1697 og tog til Leyden i Nederlandene sammen med Johannes de Buchwald. Efter studieopholdet i Leyden tog han til Paris, hvor han begyndte at studere anatomi og kirurgi hos Joseph-Guichard Duverney, men studierne blev bremset af en spirituel krise. Winsløw konverterede til katolicismen under vejledning af den kendte biskop Jacques-Bénigne Bossuet, efter omfattende overvejelser og læsning, bl.a. af Bossuet's værk "Histoire des variations des églises protéstantes". Man kan læse om hans liv, og specielt hans overvejelser omkring trosskiftet, i hans selvbiografi (se referencer).

I oktober 1704 fik Winsløw et medicinsk licentiat på Hôtel-Dieu og opnåede samtidig autorisation til at virke som fysiolog i Paris. Han blev doktor i medicin i 1705 og blev i 1707 medlem af det videnskabelige selskab. Samme år blev han professor i anatomi. I 1709 blev han fysiolog ved Hôpital Général og Bicêtre, og i 1728 blev han docteur-régent ved Paris' medicinske fakulutet. Det fulde professorat opnåede han i 1743, da han blev professor anatomicus ved Jardin du Roi. Den post beholdt han frem til 1758, hvor han gik på pension grundet døvhed. Han boede i Paris til sin død. Han er begravet i kirken Saint-Étienne-du-Mont. 

I Odense er en vej og et kollegium – begge i nærheden af Odense Universitetshospital – i dag opkaldt efter bysbarnet.

Kilder 
 Egill Snorrason, Anatomen J. B. Winsløw 1669-1760, Nyt Nordisk Forlag, 1969.
 Vilhelm Maar (udg.), L' autobiographie de J.B. Winslow, Tryde, København, 1912. Winsløws upublicerede selvbiografi, skrevet på fransk. Klik her for online-udgave.

Professorer fra Danmark
Personer fra Odense
Anatomer fra Danmark
Lov (by)

Lov er en lille by på Sydsjælland med , beliggende i Hammer Sogn syd for Næstved. Byen ligger i Næstved Kommune og tilhører Region Sjælland.

Tidligere var det en livlig by med bageri, slagter og andre små forretninger. I dag er der en lille privatskole i byens største gade, Hovedgaden. Herudover er byen hjemsted for Sydsjællands største kræmmermarked og fodboldklubben FK Sydsjælland 05. Håndboldspilleren Lars Jørgensen er opvokset i Lov.

Etymologi 
Lov nævnes første gang i 1331 som Løwæ/Lowæ, senere i 1401 som Lofue og i 1771 som Lou. I mange år indtil nutiden har stavemåden for byen skiftet imellem at være Lov og Lou, men Lov blev efterhånden standarden.

Betydningen af ​​navnet på Lov er usikkert:

En teori fremtræder i Philip Borries' bog, "Omkring Landsbykirken - Hammer og Lundby sogne", fra 1934. Hans teori for bynavnet baserer på den første, ældste originalform fra 1331, Løwæ. Her påstar han, at bynavnet Lov kommer fra det gammeldanske Løwæ der betyder løve. Årsagen til at byen skulle være opkaldt efter en løve, er uvist.

En anden teori kommer fra Hald(?). Hans teori for bynavnet baserer på den anden ældste originalform fra 1331, Lowæ. Ifølge Hald stammer bynavnet sandsynligvis fra det gammeldanske ord "lovi", som er et ord, der betyder "håndflade, håndens inderside, håndfuld." Dette ord findes stadig i dialekter, og kan f.eks. betyde "en håndfuld uld". Det er uklart, hvilken terrænformation der refereres til med navnet, men det kunne muligvis henvise til en fordybning i den østlige, bakket del af sognet.

Historie

Familien Rud 
Lov by skulle, eftersigende, været ejet af familien Rud i en længere periode indtil midten af det 14. århundrede. Samme familie ejede også Pederstrup. Den sidste ejer af Lov var Fru Kirstine Rud af Løwæ(Lov). 

Stedet hvor familien Rud boede(formentlig en borg), er ukendt da der ikke findes andre nedskrevne kilder eller spor fra den.

I 1348 blev byen konfiskeret af Valdemar Atterdag som straf for Kirstines forældres handlinger mod kongen og kronen. 

I 1401 blev Lov givet som gave af Margrethe 1. til Gavnø Kloster ved dets grundlæggelse. Byen forblev en del af Gavnø Klosterets ejendomme helt indtil det 16. århundrede da klosteret blev opløst grundet Reformationen, og de fleste gårde i byen blev solgt til arvefæste.

Skolerne 
I 1898 åbnede Lov Hovedskole, og i 1937 åbnede Lov Forskole. Begge skoler lukkede i 1960, da den nye og moderne Hammer Sogneskole blev bygget færdigt. Alle elever og lærere blev flyttet med over til den nye skole.

Jernbanen 

Lov havde en station(senere nedsat til trinbræt) fra 1870 til 1982 på Roskilde-Køge-Næstved-Masnedsund-banen. Den gamle stationsbygning blev nedrevet i 2018.

Kilder 

Byer i Næstved Kommune
Sadi Tekelioglu

Sadi Tekelioglu (født 8. november 1960 i Tyrkiet) var administrerende direktør på den dansk/tyrkiske avis Haber. 

Han medvirkede også i filmen Fighter, hvor han spillede hovedpersonen Aichas far.

Ved Europa-Parlamentsvalget 2019 stillede Sadi Tekelioglu op for Alternativet.

Referencer

Eksterne henvisninger 
 

Skuespillere fra Danmark
Chefredaktører fra Danmark
Politikere fra Alternativet